Η ανακούφιση από τον πόνο της κύφωσης και η βελτίωση της στάσης του σώματος, γίνεται μόνο μέσα από ειδικό ασκησιολόγιο που βασίζεται στην ενεργητική επιμήκυνση της σπονδυλικής στήλης, στην ενδυνάμωση των μυών και συνολικά στην εκπαίδευση υιοθέτησης όλων των διορθώσεων που πρέπει να γίνονται στην καθημερινότητα ενός ατόμου με κύφωση. Οι ασκήσεις αυτές δημιουργούνται αφού ο γιατρός εξετάσεις τις ανάγκες, την ηλικία και τις δυνατότητες του κάθε ατόμου.
Στους ενηλίκους η εφαρμογή κηδεμόνα επιλέγεται μόνο σε ορισμένες περιπτώσεις (π.χ. πρόσφατο κάταγμα από οστεοπόρωση). Ο κηδεμόνας σε αυτές τις ηλικίες φαίνεται ότι αντί να ενδυναμώνει, αντιθέτως χαλαρώνει το μυϊκό σύστημα.
Η χειρουργική επέμβαση αποτελεί την έσχατη λύση και επιλέγεται σε περιπτώσεις που η κύρτωση είναι μεγαλύτερη από 60ο και ο ασθενής έχει επηρεαστεί βαθύτατα από αυτό στην κοινωνική του ζωή.